Kazuki Nakajima

Kazuki Nakajima (jaapani keeles 中嶋 一貴 Nakajima Kazuki; sündinud 11. jaanuaril 1985 Aichis) on Jaapani endine Vormel 1-sõitja.

 Enne Vormel 1 
Tema isa Satoru Nakajima oli samuti vormelisõitja, kes kogus oma karjääri jooksul 16 punkti (tema ajal sai punkte alates 6. kohast) ja sõitis välja ühe kiireima ringi. Kazuki noorem vend Daisuke Nakajima on samuti vormelisõitja.

Kazuki alustas kardisportlasena 1996. aastal. 1999 tuli ta Suzuka Vormel ICA meistriks ja Toyota kaasas ta oma noorte sõitjate programmi. 2002 ühines ta Vormel Toyota sarjaga ja võitis selle 2003 134 punktiga, kui ta 10 etapist võitis 3 ja ka 3 kvalifikatsiooni. 2004 oli ta Jaapani Vormel 3 sarjas 138 punktiga 5., võites 20 etapist 2 ja ka 2 kvalifikatsiooni. 2005 saavutas ta samas sarjas 209 punktiga 2. koha, võites 3 etappi ja 2 kvalifikatsiooni. Sel aastal sõitis ta ühtlasi Jaapanis toimuvas Super GT sarjas, kus ta 7 etapist võitis 1 ja oli 52 punktiga 8.

2006 sõitis Nakajima Euroopa Vormel 3 sarjas meeskonnas Manor Motosport. Ta võitis 1 etapi, tuli 1 korra teiseks ja 2 korda kolmandaks, sõitis 2 etapil kiireima ringi ja kogus 36 punkti, millega oli 7. Sellegipoolest oli tema tulemus Manor Motospordi 3 sõitjast kõige nõrgem. Meeskondlikult oli Manor 2., sest ASM Formule 3 sai kaksikvõidu (Sebastian Vettel oli individuaalselt 2.).

2007 sõitis Nakajima GP2 sarjas. 22 etapist ei suutnud ta võita küll ühtki, kuid võitis 1 kvalifikatsiooni, sõitis 3 etapil kiireima ringi, lõpetas korra teisena ja 5 korda kolmandana. Kokkuvõttes oli ta 42 punktiga 6. Sarja võitis Timo Glock Lucas di Grassi ja Giorgio Pantano ees. Nakajima meeskonnakaaslane Nicolas Lapierre võitis küll 2 etappi, kuid muid tulemusi sinna kõrvale palju ei tulnud ja ta oli alles 12. Meeskondlikult olid nad 65 punktiga 5. kohal.

 Vormel 1 
Nakajima alustas oma Vormel 1-karjääri 2007. aastal WilliamsF1 testisõitjana. Põhisõitjad olid Nico Rosberg ja Alexander Wurz, teine testsõitja oli Narain Karthikeyan. Kui Wurz enne hooaja viimast sõitu oma karjääri lõpetas, avanes Nakajimal võimalus võistelda. Oma esimesel etapil sai ta 10. koha. Ehkki ta sõitis hooldusboksis otsa kahele oma mehaanikule, kes väga viga ei saanud, olid ülemused temaga üldiselt rahul ja sõlmisid temaga järgmiseks aastaks lepingu.

2008. aasta avaetapil Austraalias oli ta kohe 6. Rosberg lõpetas selle etapi kolmandana. Kuid see jäigi Nakajima parimaks tulemuseks. Rosberg ruli korra, Singapuris, teiseks ning oli hooaja kokkovõttes 17 punktiga 13., Nakajima 9 punktiga 15. Meeskondlikult oli Williams 26 punktiga 8.

2009. aastal ei saanud Nakajima ühtki punkti. Kõik meeskonna 34,5 punkti tõi Rosberg, ehkki poodiumile ei jõudnud ka tema, ja Williams oli 7.

2010. aastaks ei saanud Nakajima lepingut ühegi vormelimeeskonnaga.

Tulemused F1-sarjas
 Aasta  Meeskond  1  2  3  4  5  6  7  8  9  10  11  12  13  14  15  16  17  18  Koht  Punktid 2007 AT&T Williams AUSTD MALTD BHR ESP MON CANTD USATD FRA GBR EUR HUN TUR ITA BEL JPN CHNTD BRA10 22. 0 2008 AT&T Williams AUS6 MAL17 BHR14 ESP7 TURkatk MON7 CANkatk FRA15 GBR8 GER14 HUN13 EUR11 BEL14 ITA12 SIN8 JPN15 CHN12 BRA18 15. 9 2009 AT&T Williams AUSkatk MAL12 CHNkatk BHRkatk ESP13 MON15 TUR12 GBR11 GER12 HUN9 EUR18 BEL13 ITA10 SIN9 JPN15 BRAkatk ABU13  20. 0

 Välislingid 

 Ametlik koduleht

Kategooria:Vormel 1 piloodid
Kategooria:Jaapani autovõidusõitjad
Kategooria:Sündinud 1985